કસરત કરવાના ફાયદા છે, પણ જો એને સમજી-વિચારીને યોગ્ય મેથડથી કરવામાં આવે તો જ. એક સવારે ઉઠીને આપણે નક્કી કરીએ કે હવે તો એકસરસાઈઝ રેગ્યુલર કરવી જ છે અને ટ્રેક-પેન્ટ અને શૂઝ પહેરીને તમે નીકળી પડો અને અડધો કલાક જોગિંગ કરી આવો તો એ યોગ્ય નથી. જોગિંગ કરવાનું શરૂ કરો એ પહેલા તમારે શરીરને એ માટે તૈયાર કરવું જરૂરી છે, નહીંતર અચાનક જ જોગિંગ શરૂ કરી દેવાથી ઘૂંટણને ડેમેજ થઈ શકે છે. એમ કરવાથી ઘૂંટણને ડેમેજનું રિપેરીંગ-વર્ક આપમેળે કરવામાં વધુ સમય જાય છે. ઓલ ઈન્ડીયા ઈન્સ્ટીટયુટ ઓફ મેડીકલ સાયન્સિસના ડોકટરોનું કહેવુ છે કે ઘૂંટણને ઓછામાં ઓછું લાંબાગાળાનું ડેમેજ થાય એ માટે જોગિંગ શરૂ કરતા પહેલા લગભગ બે મહિના સુધી માત્ર ચાલવાનું રાખવું જોઈએ. એટલું જ નહીં, જોગિંગ કરતાં પહેલા બોડીની ફલેકિસબિલિટી સુધરે એવી વોર્મ-અપ અને સ્ટ્રેચિંગ એકસરસાઈઝ પણ કરતા રહેવું જોઈએ. જો એમ કરવામાં ન આવે તો શરીરને સંતુલિત રાખવામાં તકલીફ પડે છે અને બધું જ વજન ઘૂંટણ પર આવે છે જે સાંધાને ડેમેજ કરી શકે છે. એટલે કસરત કરવાનું પ્રમોટ કરવું જોઈએ, પણ એની યોગ્ય ગાઈડલાઈનને અનુસરવાની પણ તૈયારી રાખવી જરૂરી છે